钦定古今图书集成/理学汇编/学行典/第109卷 > 朱子全书 > 《进士策问》唐·韩愈
## 钦定古今图书集成/理学汇编/学行典/第109卷 > 朱子全书 > 《进士策问》唐·韩愈

古之学者，必有所师，以通其业，成就其德者。由汉代
以来，师道曰微，然犹时有授经传业者，及于今则无
闻矣。德行若颜回，言语若子贡，政事若子路，文学若
子游，犹且有师。非独如此，虽孔子亦有师，问《礼》于老
聃，问《乐》于苌弘是也。今之人不及孔子、颜回远矣，而
且有所师，然其学不闻，有业不通而道德不成者，何
也？